Príloha č. 2 k uzneseniu NR SR zo .......... 2018 č. ............

**Elektronická forma**

**podávania a doručovania materiálov Národnej rade Slovenskej republiky**

Elektronická forma podávania a doručovania materiálov Národnej rade Slovenskej republiky schválená uznesením Národnej rady Slovenskej republiky č. 1146/2008 sa mení takto:

V čl. 1 ods. 2 sa slová „podľa osobitného zákona“ nahrádzajú slovami „a osobné údaje podľa osobitných zákonov“.

V čl. 1 ods. 4 sa slová „je v súlade s odsekom“ nahrádzajú slovami „má náležitosti podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „zákon o rokovacom poriadku“) a je“.

V čl. 2 ods. 3 sa slová „v písomnej forme na ich korešpondenčné adresy“ nahrádzajú slovami „elektronicky na ich e-mailové adresy (§ 145 ods. 1 zákona o rokovacom poriadku)“.

V čl. 2 odsek 4 znie:

„(4) Pozvánka s návrhom programu schôdze je zverejnená na webovom sídle národnej rady [www.nrsr.sk](http://www.nrsr.sk).“.

V čl. 3 odsek 1 znie:

„(1) Vládne návrhy zákonov sa doručujú národnej rade v elektronickej forme a v písomnej forme v počte 2 podpísaných výtlačkov so sprievodným listom navrhovateľa a ďalších 18 výtlačkov. Návrhy zákonov vypracované poslancom a návrhy zákonov vypracované výborom sa doručujú národnej rade v elektronickej forme a v písomnej forme v počte 2 podpísaných výtlačkov so sprievodným listom (čl. 9 ods. 2 až 7 Legislatívnych pravidiel tvorby zákonov).“.

V čl. 3 sa za odsek 1 vkladá nový odsek 2, ktorý znie:

„(2) Pri doručovaní návrhov na vyslovenie súhlasu národnej rady s medzinárodnou zmluvou a iných materiálov predkladaných vládou a inými subjektmi sa postupuje ako pri doručovaní vládnych návrhov zákonov. Iné materiály poslancov národnej rady sa doručujú národnej rade v elektronickej forme a v písomnej forme v počte 1 podpísaný výtlačok so sprievodným listom.“.

Doterajšie odseky 2 až 8 sa označujú 3 až 9.

V čl. 3 odseky 4 a 5 znejú:

„(4) Písomné návrhy sa doručujú Ústavnoprávnemu výboru Národnej rady Slovenskej republiky, gestorskému výboru a odboru legislatívy a aproximácie práva kancelárie v počte, o ktorom rozhodne kancelária.

(5) Organizačný odbor kancelárie po doručení materiálu do národnej rady zabezpečí jeho zverejnenie na webovom sídle národnej rady (§ 71 a § 72 ods. 1 zákona o rokovacom poriadku).“.

V čl. 3 ods. 6 a 7 sa vypúšťajú.

Doterajšie odseky 8 a 9 sa označujú ako odseky 6 a 7.

V čl. 3 odsek 8 znie:

„(8) Za doručenie návrhu zákona a iného materiálu poslancom sa považuje deň ich doručenia do podateľne kancelárie a zverejnenie na webovom sídle národnej rady.“.

V čl. 3 ods. 9 sa číslovka „6“ nahrádza číslovkou „3“.

V čl. 4 ods. 1 sa vypúšťajú slová „Európskych spoločenstiev a“ a slová „písomnej a“.

V čl. 4 ods. 4, čl. 5 ods. 2 a v poznámke pod čiarou k odkazu 3 sa slovo „uverejnenie“ nahrádza slovom „zverejnenie“.

V čl. 5 ods. 1 sa slovo „uverejňujú“ nahrádza slovom „zverejňujú“.

V poznámke pod čiarou k odkazu 2 sa slovo „uverejnení“ nahrádza slovom „zverejnení“ a slovo „uverejnený“ sa nahrádza slovom „zverejnený“.

V čl. 5 ods. 2 sa na konci pripája táto veta:

„Lehota na hlasovanie začne plynúť od ich podania v rozprave na schôdzi národnej rady (§ 48 ods. 4 zákona o rokovacom poriadku).“.

V čl. 5 odsek 3 znie:

„(3) Pozmeňujúce a doplňujúce návrhy a návrhy uznesení národnej rady podané
v rozprave sa doručujú poslancom ich zverejnením na webovom sídle národnej rady (§ 145 ods. 2 zákona o rokovacom poriadku) a sú v písomnej forme doručené predsedom poslaneckých klubov do rokovacej sály a sú k dispozícii aj na prezencii pred rokovacou sálou (personálne návrhy sa doručujú poslancom do rokovacej sály). Spoločné správy alebo informácie o výsledku prerokovania vo výboroch sú okrem ich zverejnenia na webovom sídle národnej rady k dispozícii poslancom na vyhradenom mieste (za rokovacou sálou v salóne pre poslancov).“.

V čl. 6 ods. 1 písm. a) sa za slovo „a“ vkladá slovo „návrhu“.

V čl. 6 ods. 1 písmeno c) znie:

„c)dôvodovú správu podľa § 68 ods. 3 zákona o rokovacom poriadku,“.

V čl. 6 ods. 1 písm. d) sa vypúšťajú slová „ES a“.

V čl. 6 ods. 1 písm. d) a f) sa číslovka „6“ nahrádza číslovkou „3“.

V čl. 6 ods. 2 úvodnej vete sa slovo „návrh“ nahrádza slovom „materiál“.

V nadpise článku 7 sa na konci pripájajú slová „zákona a iného materiálu“.

V čl. 7 odsek 1 vrátane poznámky pod čiarou k odkazu 4 znie:

„(1) Elektronická forma materiálu sa predkladá

a) elektronicky prostredníctvom e-mailovej adresy material@nrsr.sk s uvedením predmetu v tvare **Tlač č. ...**4); pri návrhoch podaných výbormi alebo poslancami uvedením stručného názvu návrhu zákona a pod. alebo

b) na elektronickom médiu (CD alebo DVD nosič) sa podáva súčasne s požadovaným počtom výtlačkov (čl. 3 ods. 1 a 2), ktoré sa predkladateľovi späť nevracia.

Spôsob predkladania materiálu sa uvedie v zázname o doručení.“.

Poznámka pod čiarou k odkazu 4 znie:

„4) Je potrebné uviesť číslo parlamentnej tlače vydané organizačným odborom.“.

V čl. 7 ods. 3 písmeno a) vrátane poznámky pod čiarou k odkazu 5 znie:

„a) každá časť návrhu materiálu je samostatným súborom s príslušným názvom a rozšírením názvu (za ktorým je prípona o spôsobe jeho vytvorenia). Predpísané formáty elektronických súborov musia byť v súlade so štandardami informačných systémov verejnej správy podľa osobitného predpisu5);“

Poznámka pod čiarou k odkazu 5 znie:

„5) Výnos Ministerstva financií Slovenskej republiky č. 55/2014 Z. z. o štandardoch informačných systémov verejnej správy v znení neskorších predpisov.“.

V čl. 7 ods. 3 písm. a) sa číslovka „1.“ nahrádza písmenom „b)“ a slová „Pomenovanie súborov pri návrhu zákona je takéto:“ sa nahrádzajú slovami „pomenovanie súborov je takéto:“.

Doterajšie písmená b) až e) sa označujú ako písmená c) až f).

V čl. 7 ods. 3 písm. b) sa za úvodnú vetu vkladá bod 1, ktorého úvodná veta znie: „1. pri návrhu zákona“, a v bode 2 sa slová „Pomenovanie súborov pri inom návrhu je takéto:“ nahrádzajú slovami „pri inom materiáli“.

V čl. 7 ods. 3 písm. b) prvý bod štvrtá pomlčka sa vypúšťajú slová „ES a“.

V čl. 7 ods. 3 písm. b) druhý bod prvá pomlčka sa slovo „návrhu“ nahrádza slovom „materiálu“.

V čl. 7 ods. 3 písm. e) sa za slovo „pomocou“ dopĺňa slovo „funkcie“.

V Prílohe č. 2 sa slová „webová stránka servera“ vo všetkých gramatických tvaroch nahrádzajú slovami „webové sídlo“ v príslušnom gramatickom tvare.